4000 ಕಿ.ಮೀ ದೂರದ ಗುರಿ ತಲುಪಿದ ಬ್ರಹ್ಮೋಸ್ ಕ್ಷಿಪಣಿ.. ಪರೀಕ್ಷೆ ಯಶಸ್ವಿಗೊಳಿಸಿದ Su30 MKI ನವದೆಹಲಿ: ಭಾರತೀಯ ವಾಯುಪಡೆ ಐಎಎಫ್ ಇಂದು ಮತ್ತೆ ಬ್ರಹ್ಮೋಸ್ ಸೂಪರ್ ಸಾನಿಕ್ ಕ್ರೂಸ್ ಕ್ಷಿಪಣಿ ಪರೀಕ್ಷೆಯನ್ನ ಯಶಸ್ವಿಯಾಗಿ ನಡೆಸಿದೆ. ಈ ಮೂಲಕ ವಾಯು ಸೇನೆ ಒಂದೇ ತಿಂಗಳಲ್ಲಿ ಮೂರು ಬಾರಿ ಬ್ರಹ್ಮೋಸ್ ಕ್ಷಿಪಣಿ ಪರೀಕ್ಷೆಯನ್ನ ಯಶಸ್ವಿಯಾಗಿ ನಡೆಸಿದಂತಾಗಿದೆ. ಸು 30 ಎಂಕೆಐ ಯುದ್ಧವಿಮಾನ ಮೂಲಕ ಬ್ರಹ್ಮೋಸ್ ಸೂಪರ್ಸಾನಿಕ್ ಕ್ರೂಸ್ ಕ್ಷಿಪಣಿ ಪರೀಕ್ಷೆ ನಡೆಸಲಾಯ್ತು. ಪಂಜಾಬ್ನ ಐಎಎಫ್ ಬೇಸ್ನಿಂದ ಹೊರಟ ಸು 30 ಎಂಕೆಐ ಯುದ್ಧ ವಿಮಾನ ಒಟ್ಟು 4000 ಕಿಲೋ ಮೀಟರ್ ದೂರ ತಲುಪಿ ಪರೀಕ್ಷೆ ನಡೆಸಿದೆ. ತನ್ನ 4000 ಕಿಲೋ ಮೀಟರ್ ಜರ್ನಿಯ ಮಧ್ಯದಲ್ಲಿ ಮಿಡ್ಏರ್ ಮೂಲಕ ಇಂಧನ ತುಂಬಿಸಿಕೊಂಡು ಹಿಂದೂ ಮಹಾಸಾಗರದಲ್ಲಿದ್ದ ಹಡಗೊಂದನ್ನ ಗುರಿಯಾಗಿಸಿಕೊಂಡು ಕ್ಷಿಪಣಿ ಉಡಾಯಿಸಲಾಗಿದೆ.